|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ &ΘΡΗΣΚΕΥΜΑΤΩΝ****ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ &**Δ/ΘΜΙΑΣ ΕΚΠ/ΣΗΣ ΘΕΣΣΑΛΙΑΣΠΕΡΙΦΕΡΕΙΑΚΟ ΚΕΝΤΡΟΕΚΠΑΙΔΕΥΤΙΚΟΥΣΧΕΔΙΑΣΜΟΥ (ΠΕ.Κ.Ε.Σ.)ΘΕΣΣΑΛΙΑΣΠληροφορίες: Μοσχού ΟυρανίαΤαχ. Δ/νση : Ηπείρου & Ανθ. ΓαζήΤαχ. Κώδικας : 412 22ΛάρισαΤηλέφωνο : 2410619344e-mail:pekes@thess.pde.sch.grΔικτυακός τόπος: <http://pekesthess.sites.sch.gr> | Λάρισα, 03/04/2020Α.Π: 523**Προς: Όπως στον Πίνακα Αποδεκτών** |

**ΘΕΜΑ**: Oδηγίες προς Εκπαιδευτικούς για την Εξ Αποστάσεως Εκπαίδευση

Συναδέλφισσες/Συνάδελφοι

Το έγγραφο αυτό που στέλνεται σε όλες /όλους τις / τους εκπαιδευτικούς όλων των βαθμίδων εκπαίδευσης, συνοδεύεται από τις ευχές όλων των Συντονιστών Εκπαιδευτικού Έργου για καλή υγεία και δύναμη να συνεχίσετε το έργο σας. Οι προσπάθειές σας για να διατηρήσουν οι μαθητές/μαθήτριες την επαφή τους με την εκπαιδευτική διαδικασία στις δύσκολες συνθήκες που ζούμε είναι άξιες συγχαρητηρίων. Στηρίζετε τις / τους μαθήτριες / μαθητές τους με κάθε μέσο που κρίνετε πρόσφορο και αποτελεσματικό. Προκειμένου α) να εξασφαλιστεί ο μέγιστος βαθμός προστασίας των προσωπικών δεδομένων, β) να αναπτυχθούν διαδικασίες παροχής ανατροφοδότησης, γ) να συντηρηθεί η επικοινωνία για την καλλιέργεια της μαθησιακής σχέσης, σας προτείνουμε σταδιακά να προχωρήσετε στη χρήση της πλατφόρμας e-class ή e-me του Πανελλήνιου Σχολικού Δικτύου.

Όπως αναφέρθηκε σε όλες τις επιμορφώσεις που πραγματοποιήθηκαν από το Υ.ΠΑΙ.Θ., προτείνεται η χρήση συγκεκριμένων λογισμικών καθώς αυτά εξασφαλίζουν την προστασία των προσωπικών δεδομένων των μαθητών όπως είναι οι ηλεκτρονικές διευθύνσεις - email, τα ονόματα σκάιπ - skype names, οι αριθμοί τηλεφώνων κτλ. Ενδεικτικά αναφέρουμε την πρακτική ομαδικής αποστολής φύλλων εργασίας προς μαθητές/μαθήτριες τμήματος στην οποία είναι φανερές οι ηλεκτρονικές διευθύνσεις όλων, με συνέπεια ο κίνδυνος διαρροής τους να είναι απόλυτος. Αντίστοιχα, η χρήση του προγράμματος skype, χωρίς να υπάρχει γραπτή συναίνεση των γονέων/κηδεμόνων για έκθεση των παιδιών τους σε εικόνα καθώς και η ομαδική επικοινωνία μπορεί να οδηγήσει σε ανεπιθύμητες καταστάσεις καθώς είναι φανερά τα στοιχεία όλων όσων συμμετέχουν. Οι συνθήκες προστασίας του απορρήτου είναι απαραίτητο να εξασφαλίζονται πριν αναπτύξετε τις εκπαιδευτικές σας ενέργειες.

Μέριμνα από τον Σύλλογο Διδασκόντων πρέπει να ληφθεί και για τον όγκο των εργασιών που θα δοθούν στα παιδιά. Εφιστούμε την προσοχή σας πως δεν είμαστε σε συνθήκες δια ζώσης διδασκαλίας αλλά τηλεκπαίδευσης, σκοπός της οποίας είναι να καλλιεργήσουμε επικοινωνία με τους/τις μαθητές/μαθήτριές μας μέσω συνθηκών εκπαίδευσης. Δε διδάσκουμε νέες ενότητες αλλά επαναλαμβάνουμε τη διδασκαλία ήδη διδαγμένων φροντίζοντας να εξασφαλίσουμε συνθήκες που μπορούν να φέρουν ανατροφοδότηση σε εργασίες που προτείναμε. Αυτή η διαδικασία ανατροφοδότησης πρέπει να δίνεται κατά τη διάρκεια ή στο τέλος κάθε εργασίας και όχι «*προτείνουμε να κρατάτε τα φύλλα εργασίας σε έναν φάκελο και όταν θα ανοίξουν τα σχολεία θα διορθωθούν*». Αυτές οι συνθήκες μπορούν με ευκολία να εξασφαλιστούν σε συνθήκες ασύγχρονης τηλεκπαίδευσης μέσω του e-class και του e-me του σχολικού δικτύου εκτός φυσικά των συνθηκών σύγχρονης τηλεκπαίδευσης που είναι φανερό το πώς μπορεί να γίνει αυτό. Προκειμένου να βοηθηθείτε σε όλο το φάσμα του έργου σας, σας ενημερώνουμε πως στη ιστοσελίδα του ΠΕ.Κ.Ε.Σ. (φαίνεται στην ταυτότητα του εγγράφου αυτού) μπορείτε να βρείτε το υλικό που χρειάζεστε ώστε να δημιουργήστε ελκυστικά ηλεκτρονικά μαθήματα. Πιο συγκεκριμένα:

**Α.** Θα δημιουργηθεί μια κατηγορία άρθρων εύκολα προσβάσιμα από την αρχική ιστοσελίδα στην οποία θα αναρτάται ***υλικό και κωδικοποίηση ιστοσελίδων που θα δίνουν λύσεις σε τεχνικά θέματα που αφορούν την πραγματοποίηση σύγχρονης και ασύγχρονης εξ αποστάσεως εκπαίδευσης***. Στην ιστοσελίδα μας θα βρείτε και άλλες χρήσιμες πληροφορίες και προτάσεις. Επιλέγοντας για παράδειγμα τον τίτλο που αφορά στην πραγματοποίηση για επιμόρφωση σε κάθε βαθμίδα, θα βρείτε τις ηλεκτρονικές παρουσιάσεις που κατατέθηκαν στις επιμορφωτικές συναντήσεις που πραγματοποιήθηκαν και τις διασυνδέσεις για τα μαγνητοσκοπημένα μαθήματα. Στην ιστοσελίδα μας προσπαθούμε να συγκεντρώνουμε και να κωδικοποιούμε ιστοσελίδες που κρίνουμε πως μπορούν να δώσουν πολύτιμες βοήθειες στον σχεδιασμό της διδασκαλίας σας.

**Β.** Στην ιστοσελίδα του ΠΕ.Κ.Ε.Σ. θα βρείτε και διασυνδέσεις για τις εξαιρετικές προτάσεις που κατατίθενται από τα ***Κέντρα Περιβαλλοντικής Εκπαίδευσης της Θεσσαλίας***. Στις ιστοσελίδες τους μπορείτε να βρείτε τεκμηριωμένες πληροφορίες και υλικό που μπορείτε να χρησιμοποιήστε στις διδασκαλίες σας.

**Γ.** Εκτός αυτών όμως, τα Κέντρα Περιβαλλοντικής Εκπαίδευσης προτείνουν δράσεις που δίνουν διέξοδο στη δημιουργικότητα και στα ενδιαφέροντα όλων των μελών της εκπαιδευτικής κοινότητας. Η πρώτη δράση έχει θέμα: ***Βιβλιοφιλία***. Προτείνεται «στην κατεύθυνση της απασχόλησης παιδιών αλλά και ενηλίκων και ζητά τη συμβολή σας για προτάσεις σχετικά με βιβλία» ώστε οι εμπειρίες και οι προτάσεις μας να διαμοιραστούν και να αναπτυχθεί μια ενεργός κοινότητα που εστιάζει στην ανάγνωση βιβλίων. Όσοι/ες θέλετε να συμμετάσχετε, [χρησιμοποιείστε την φόρμα](https://docs.google.com/forms/d/e/1FAIpQLSdF0zp2J942T5lnrXFiwIYWi_GKBDaXeGTqM0z_BF2pOAdbIQ/viewform) για να επικοινωνήστε με τους διαχειριστές του προγράμματος. Οι προτάσεις σας θα συμπεριληφθούν στον ιστότοπο [libraryandsociety.blogspot.com](http://libraryandsociety.blogspot.com) .

Η δεύτερη δράση έχει θέμα: ***Πανδημίες***. Η ανάγκη για ενημέρωση και εκπαίδευση σχετικά με τις πανδημίες οδήγησε μέσω της συνεργασίας όλων των Κ.Π.Ε. της Θεσσαλίας στη δημιουργία πληροφοριακού αρχικά, και εκπαιδευτικού στη συνέχεια, υλικού, για τις πανδημίες και επιδημίες. Όσοι/Όσες θέλετε να συμβάλλετε στην προσπάθεια αυτή μπορείτε να επικοινωνήσετε με το ΚΠΕ Μουζακίου στο email kpemou@gmail.com. Μετά την ολοκλήρωση της δημιουργίας του υλικού, αυτό θα αναρτηθεί στο ιστολόγιο [pandimies.blogspot.com](http://pandimies.blogspot.com) .

Πιστεύουμε πως η εμπλοκή και η συνεργασία σε τέτοια έργα έχουν ιδιαίτερο ενδιαφέρον και μπορούν να προσφέρουν μια πολύτιμη διέξοδο στη δημιουργικότητα των εκπαιδευτικών. Ευχαριστούμε τους συναδέλφους των Κ.Π.Ε. για τις πρωτοβουλίες που αναλαμβάνουν καθώς στηρίζουν την εκπαιδευτική κοινότητα σε όλα τα επίπεδα.

Μια τρίτη πρόταση κατατίθεται από το ΠΕ.Κ.Ε.Σ. και έχει θέμα την κατάθεση προτάσεων που θα αφορούν στην παραγωγή εκπαιδευτικού υλικού που θα αφορούν στη ***Λίμνη Πλαστήρα*** όπως είχε περιγραφεί με έγγραφο που είχε σταλεί από το ΠΕ.Κ.Ε.Σ. προς τα μέλη της εκπαιδευτικής κοινότητας. Καθώς οι συνθήκες που ζούμε δε δίνουν τη δυνατότητα να συναντηθούμε δια ζώσης και να μοιραστούμε το υλικό, θα ξεκινήσουμε να δουλεύουμε από απόσταση στην κατεύθυνση αυτή. Όσοι/Όσες θέλετε να συμβάλλετε στην προσπάθεια αυτή μπορείτε να επικοινωνήσετε μαζί μας στο email thess.pekes@gmail.com .

**Δ.** Χρήσιμες προτάσεις και υλικό για το σχεδιασμό των μαθημάτων σας μπορείτε επίσης να βρείτε στις ιστοσελίδες των Κ.Ε.Σ.Υ. της Θεσσαλίας, που επίσης είναι σε διαδικασία εμπλουτισμού τους.

Ευχόμαστε από καρδιάς καλή δύναμη στις προσπάθειές σας! Οι Σ.Ε.Ε. του ΠΕ.Κ.Ε.Σ. είναι διαθέσιμοι/ες για να προσφέρουν τη βοήθειά τους στις προσπάθειές σας.

Ο

Οργανωτικός Συντονιστής

του ΠΕ.Κ.Ε.Σ. Θεσσαλίας

(Τ.Σ.Υ.)

ΚΩΤΟΥΛΑΣ ΒΑΣΙΛΕΙΟΣ

**Πίνακας Αποδεκτών**

|  |  |
| --- | --- |
| **ΠΡΟΣ** | **ΚΟΙΝΟΠΟΙΗΣΗ** |
| 1. Σχολ. μοναδεσ Α΄/βαθμιασ Εκπ/σησ Καρδιτσας2. Σχολ. μοναδεσ Α΄/βαθμιασ Εκπ/σησ Εκπ/σησ Λάρισας3. Σχολ. μοναδεσ Α΄/βαθμιασ Εκπ/σησ Εκπ/σησ Μάγνησιας4. Σχολ. μοναδεσ Α΄/βαθμιασ Εκπ/σησ Εκπ/σησ Τρικαλων5. Σχολ. μοναδεσ Β΄/βαθμιασ Εκπ/σησ Καρδιτσας6. Σχολ. μοναδεσ Β΄/βαθμιασ Εκπ/σησ Εκπ/σησ Λάρισας7. Σχολ. μοναδεσ Β΄/βαθμιασ Εκπ/σησ Εκπ/σησ Μάγνησιας8. Σχολ. μοναδεσ Β΄/βαθμιασ Εκπ/σησ Εκπ/σησ Τρικαλων*(Δια των οικειων Διευθυνσεων εκπαιδευσησ)* | 1. Περιφερειακη Δ/νση Α΄/θμιασ & Β΄/θμιασ Εκπ/σηΣ Θεσσαλίας 2. Δ/νσή Α΄/θμιασ εκπ/σησ Καρδιτσας3. Δ/νση Α΄/θμιασ εκπ/σησ Λαρισασ4. Δ/νσή Α΄/θμιασ εκπ/σησ Μάγνησιας5. Δ/νσή Α΄/θμιασ εκπ/σησ Τρικαλων6. Δ/νσή Β΄/θμιασ εκπ/σησ Καρδιτσας7. Δ/νση Β΄/θμιασ εκπ/σησ Λαρισασ8. Δ/νσή Β΄/θμιασ εκπ/σησ Μάγνησιας9. Δ/νσή Β΄/θμιασ εκπ/σησ Τρικαλων10.Κ.Π.Ε. Ελασσονας11.Κ.Π.Ε. Μακρυνιτσας12.Κ.Π.Ε. Μουζακιου13.Κ.Π.Ε. Περτουλιου14. Κ.Ε.Σ.Υ. Καρδιτσας15. Κ.Ε.Σ.Υ. Λαρισας16. Κ.Ε.Σ.Υ. Μαγνησιας17. Κ.Ε.Σ.Υ. Τρικαλων |